குப்பை நிகழ்ச்சி என்று கேள்விப்பட்டிருக்கோம். நிகழ்ச்சியே குப்பையானது நேற்று. அது பிக்பாஸ் நிகழ்ச்சிதான். டாஸ்க் என்ற பெயரில் நடக்கும் கூத்துகளுக்கு ஒரு அளவே இல்லாமல் போய்விட்டது? வரைமுறை இல்லாமல் போய்க் கொண்டிருக்கிறது. ஐஸ்வர்யா என்ற போட்டியாளருக்கு மகாராணியாக நடந்து கொள்ள வேண்டும் என்று டாஸ்க் கொடுக்கப்படுகிறது. சக போட்டியாளர்களாகிய பொதுமக்களுக்கு அவர் பல கட்டளைகள் இடுவாராம். அது எந்த மாதிரியான உத்தரவு வேண்டுமானாலும் இருக்குமாம். அதை பொதுமக்கள் செய்யவில்லையென்றால் உடனடியாக தண்டனைகள் வழங்குவாராம், அதுவும் எந்தமாதிரியான தண்டனைகளாகவும் இருக்குமாம். இது பிக்பாஸின் நிபந்தனை.